6. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 357767/2904 της 2/10 Σεπτ. 1976 (ΦΕΚ Β΄ 1113) Περί καθορισμού προϋποθέσεων και όρων εφαρμογής των προγραμμάτων Τεχνητής Σπερματεγχύσεως και Ελέγχου Αποδόσεων Ζώων Αναπαραγωγής. ΄Εχοντες υπ’ όψει: 1.Τας διατάξεις της παραγράφου 1 του άρθρου 3 και της παραγράφου 1 του άρθρου 5 του Ν.Δ/τος 185/73 (ΦΕΚ 262 τ. Α΄) «περί μέτρων βελτιώσεως της Κτηνοτροφίας». 2.Την ανάγκην προωθήσεως των προγραμμάτων Τεχνητής Σπερματεγχύσεως και ελέγχου αποδόσεως των ζώων, επί σκοπώ ποιοτικής βελτιώσεως του εκτρεφομένου ζωϊκού κεφαλαίου, προς αύξησιν των αποδόσεων και της παραγωγής ζωοκομικών προϊόντων, αποφασίζομεν: 1.Το Πρόγραμμα Τεχνητής Σπερματεγχύσεως των ζώων θα διεξάγεται μερίμνη και ευθύνη των κατά τόπους Δ/νσεων Γεωργίας, δια του προβλεπομένου προς τούτο προσωπικού και θα τηρή υπό την εποπτείαν των αρμοδίων Κρατικών Ιδρυμάτων, ως ακολούθως: α)Δια την εφαρμογήν του εν λόγω προγράμματος θα χρησιμοποιήται σπέρμα αρρένων ζώων καταλλήλων δι’ αναπαραγωγήν, απολύτως υγιών και υψηλού κληρονομικού δυναμικού, ως κάτωθι: αα)Δια τα βοοειδή, το παραγόμενον σπέρμα εις τους Σταθμούς Γεωργικής Ερεύνης Κτηνοτροφίας Αθηνών και Διαβατών Θεσ/νίκης, ως και το εισαγόμενον κατεψυγμένον τοιούτον εκ του εξωτερικού υπό του Δημοσίου. Το τελευταίον θα χρησιμοποιήται κυρίως, δια προγραμματισμένας συζεύξεις, βάσει σχετικού ειδικού προγράμματος. ββ)Δια τα μόνοπλα, το παραγόμενο σπέρμα υπό των αρμοδίων Κρατικών Κτηνοτροφικών Ιδρυμάτων, εν συνδυασμώ με την εφαρμογήν φυσικής οχείας εις ειδικάς επισταθμίας μονόπλων, με εκλεκτούς επιβήτορες των αρμοδίων Ιδρυμάτων. γγ)Δια τα αιγοπρόβατα, το παραγόμενον σπέρμα υπό καταλλήλων σπερμοδοτών κριών και τράγων, διατηρουμένων προς τούτο υπό των Δ/νσεων Γεωργίας και των αρμοδίων Κτηνοτροφικών Ιδρυμάτων, εις συσταθησόμενα προς τον σκοπόν τούτον, Κέντρα, εις περιοχάς αι οποίαι παρουσιάζουν ενδιαφέρον από πλευράς αιγοπροβατοτροφίας. Δια την επιτυχή έκβασιν της Τεχνητής Σπερματεγχύσεως επί των αιγοπροβάτων, κατά κανόνα, θα εφαρμόζεται κατάλληλος ορμονικός χειρισμός προς συγχρονισμόν του οίστρου. δδ)Δια τους χοίρους, το παραγόμενον υπό των Σταθμών Γεωργ. Ερεύνης Κτηνοτροφίας Αθηνών και Διαβατών Θεσ/νίκης, σπέρμα, χρησιμοποιούμενον εις χοιροτροφικάς μονάδας Κρατικών Ιδρυμάτων ή καταλλήλους ιδιωτικάς τοιαύτας, υπό μορφήν ερεύνης ή εφαρμογής. β)Αι υποχρεώσεις των σπερματεγχυτών τυγχάνουν αι ακόλουθοι: αα)Να τηρούν τας οδηγίας των αρμοδίων Κρατικών υπηρεσιών του Υπουργείου Γεωργίας, περί της ορθής εφαρμογής της Τεχνητής Σπερματεγχύσεως και των υγειονομικών κανονισμών. (Αντί για τη σελ. 594,03(β) Σελ. 594,03(γ) Τεύχος 719-Σελ.85 Προστασία της Κτηνοτροφίας 17.Θ.β.4-6 ββ)Να κινούνται εις τους καθοριζομένους υπό της Δ/νσεως Γεωργίας τομείς, βάσει σχετικού Προγράμματος, συντασσομένου υπό ταύτης και εγκρινομένου υπό της Επιθεωρήσεως Γεωργίας. γγ)Γενικώς να εκτελούν παν ό,τι κρίνεται σκόπιμον υπό της Δ/νσεως Γεωργίας δια την επιτυχίαν του εν λόγω προγράμματος. γ)Η συγκέντρωσις και ταξινόμησις εις ειδικά παραστατικά, τη υποδείξει των ανωτέρω δύο Ιδρυμάτων, των στοιχείων τεχνητής σπερματεγχύσεως, θα γίνεται, μερίμνη των Δ/νσεων Γεωργίας και θα αποστέλλωνται ταύτα εις τα αρμόδια Κρατικά Ιδρύματα εις τακτάς ημερομηνίας, προς περαιτέρω επεξεργασίαν και αξιολόγησίν των. Εν συνεχεία τα ως άνω στοιχεία θα υποβάλλωνται συγκεντρωτικώς υπό των Ιδρυμάτων εις την αρμοδίαν Κεντρικήν Υπηρεσίαν του Υπουργείου Γεωργίας. δ)Δια των κατανεμομένων εκάστοτε πιστώσεων, εις τα οικεία Ταμεία Γ.Κ. και Δασών, θα αντιμετωπίζωνται άπασαι αι δαπάναι, εφαρμογής του ανωτέρω Προγράμματος, ήτοι: αα)Αποδοχαί, έξοδα κινήσεως κ.λ.π. του, επί σχέσει εργασίας ιδιωτικού δικαίου αορίστου χρόνου, απασχολουμένου προσωπικού. ββ)Προμήθεια των αναγκαιούντων, δια την εφαρμογήν του Προγράμματος, πάσης φύσεως υλικών, εντύπων και λοιπών ειδών. γ)Αγορά, κατόπιν εγκρίσεως των οικείων Επιθ. Γεωργίας, σπερμοδοτών κριών και τράγων ως και δαπάναι, διατροφής, ενσταυλισμού φυλάξεως και μεταφοράς τούτων. δδ)Αγορά μέσων κινήσεως, κατά τα κεκανονισμένα, ως και δαπάναι συντηρήσεως και λειτουργίας τούτων. εε)Πάσα ετέρα συναφής, προς το εν λόγω Πρόγραμμα, δαπάνη. 2.Η παρ. 2 που καθόριζε το πρόγραμμα ελέγχου αποδόσεων των ζώων αναπαραγωγής αντικαταστάθηκε από την 268596/596/26 Μαΐου-16 Ιουν. 1978 (ΦΕΚ Β΄ 537) Απόφαση Υπ. Γεωργίας, (κατώτ.αριθ. 9). 